Publication: Magyar Közlöny
Issue: MK-2010-43 (Year: 2010, Number: 43)
Era: contemporary
Section: 1. Az Alkotmánybíróság 154/2008. (XII. 17.) AB határozatához (a továb biak ban: Abh.) fûzött párhuzamos
Paragraph Index: 904

d) Magam is osztottam a többségi határozatnak azt a megállapítását, mely szerint önmagában nem alkot mány elle nes az, ha a tör vényhozó szabályozza az azonos nemû személyek kapcsolatának egyes elemeit. Az azonos nemû személyek bejegyzett élettársi kapcsolatát reguláló tör vény azonban – emeltem ki nyomatékosan – csak addig nem tekinthetõ alkot mány elle nesnek, ameddig az Alkotmány 15. §-ának érvényesülését – az abban „értékként” védett házasságot, s az ilyen házasságra épülõ családot – nem veszélyezteti. Másképpen szólva: a bejegyzett élettársi kapcsolat jogintézményének létrehozása mindaddig nem alkot mány elle nes, amíg az lényegi tartalmi elemeiben nem válik azonossá vagy hasonlóvá a házasság intézményével. Az a szabályozási mód viszont – hangsúlyoztam –, amelyet a Béktv. választott, nem biztosítja az Alkotmány 15. §-ában foglaltak védelmét. Azért nem, mert „fordított” alapállású: azt mondja ki, hogy a regisztrált élettársi kapcsolatokra nézve (a külön és azonos nemûekre vonatkozó különbségtétel nélkül) a névviselésen és örökbefogadáson kívül a házasság szabályai az irányadók. Ez a szabályozási mód önmagában is az Alkotmány 2. § (1) bekezdésében szabályozott jogállamiságból levezethetõ jogbizonytalanságot okozhat, ami – közvetlen alkotmányi rendelkezésrõl lévén szó – külön is bizonytalanná teszi a férfi és nõ tartós életközösségén nyugvó és erre alapozottan értékként definiált házasság Alkotmány 15. §-ában írt védelmét. Ez utóbbit az garantálhatta volna, ha a tör vényalkotó egyenként, taxatíve felsorolta volna azokat az elemeket, amelyek (a házasságból) figye lembe vehetõk lehetnének az azonos nemûek bejegyzett élettársi kapcsolatainál. A fentiekben visszaidézett párhuzamos indokolásom máshová tette volna az indokolásban a hangsúlyokat, mint amire a mostani többségi határozat. Ennek meg fele lõen a Békmtv. megoldását is az általam felállított követelményekre vetítem vissza. Elõre bocsátom: a módosított tör vény – nézetem szerint – nem küszöbölte ki azokat a szabályozási megoldásokat, amelyek a jogbiztonság sérelmén keresztül az Alkotmány 15. §-ának megsértését idézhetik elõ.

Source: https://magyarkozlony.hu/hivatalos-lapok/41a9e2435122119e8d48a11803d48851b217b29e/dokumentumok/f12068ab8142fc9057d2c8cc988623b166c23778/letoltes